laion/Wikipedia-Exotic huggingface dataset:
Hjalmar Laur

Hjalmar Laur (23. august 1920 Lehola, Harjumaa – 15. jaanuar 2011 Tallinn) oli eesti sõjaveteran ja akvarellist. Ta õppis algul Hiiu algkoolis ja aastatel 1934–1940 Tallinna Reaalkoolis. 1940. aastal astus ta Tallinna Tehnikaülikooli keemia-mäe teaduskonda, kuna ainult TTÜ andis pikendust Vene sõjaväest. 1941. aastal hoidis ta kõrvale mobilisatsioonist Punaarmeesse, varjates end metsas kaks kuud. Kohtumine oma onu Harald Buschi sõbra ja Vabadussõja võitluskaaslase Bruno Reiteliga viis Lauri Erna II pataljoni, mille koosseisus osales ta dessandil Muhu saarele. Pärast Erna pataljoni likvideerimist sattus Laur piirikaitserügementi, kus 1943. aastal moodustati grupp, mis saadeti Lõuna-Venemaale, kuid Stalingradini ei jõutud ja pataljon kaotas paari kuuga peaaegu kolmandiku meestest. Pärast Eestisse naasmist suunati Laur Poola, kus ta sai väljaõppe kahurväelasena. 1944. aasta veebruari keskelt 17. septembrini oli Laur Narva rindel Eesti Leegioni ridades. Ta sai Sinimägede lahingus esimesel päeval kergelt kaela haavata ja pidi minema laatsaretti. Septembris taganemiskäsu andmise ajal oli Laur Krivasoos, Sindisse jõudes otsustas ta mitte minna Saksamaale. Rootsi põgenemine ei õnnestunud, kuna rannas olid juba Vene tankid, ja Laur naasis Nõmmele. 1944. aasta novembris külastas Laur Tiiu Mikiveri, kes oli põrandaaluse Eesti Rahvuskomitee aktivist ja arreteeriti koosviibimise ajal. Paar päeva hiljem arreteeriti ülejäänud koosviibinud, Laur isa töökohal Löwenruh riigimõisas, kust ta viidi 8 kuuks Pagari tänavale, mille järel viibis ta mitmes vangilaagris, sh Dolinkas, Platiinas, Dšezkazkanis ja Baikonuris. Ta vabanes vangist 10-aastase karistuse järel 1954. aastal ja sai töökoha, kuid pidi minema Valgevenesse komandeeringusse, sest sooviti, et temasugused oleksid kodumaalt eemal. 1956. aastal kohtus ta oma tulevase abikaasa Ly Savinguga, kellega ta abiellus 3 nädalat hiljem, ja asus 1957. aastal Eestisse, kuna Ly ootas last. Laur leidis töö Tallinna Keraamikatehases tänu seal juhtival kohal töötanud klassivend Endel Soole, kus ta töötas pensionile jäämiseni 68-aastaselt. Laur hakkas tegelema aktiivsemalt akvarellimaaliga umbes 40-aastaselt, ta on osalenud Eesti Kunstnike Liidu korraldatud näitustel ja korraldanud ka isikunäituseid. Ta oli Tallinna Reaalkooli vilistlaskogu juhatuse liige. "(PDF) Tallinna Reaalkool 54. lennu vilistlane Hjalmar Laur ...real.edu.ee/failid/uurimistood/126a_LiisaMarieKarolin.pdf · moodustamist. Eesti valitsus küll nõustus esitatud tingimustega,". dokumen.tips. Originaali arhiivikoopia seisuga 27. detsember 2023. Vaadatud 27. detsembril 2023. "Auväärse realisti mälestuseks" (PDF).
Vahemere piirkond

Vahemere piirkond on biogeograafias Vahemerd ümbritsev ala, kus valitseb enamasti vahemereline kliima. Seal on mahedad kuni veidi jahedad ja vihmased talved ning soojad kuni kuumad ja kuivad suved. Selline kliima toetab Vahemere piirkonnale iseloomuliku taimestiku arengut. Kliima oli väga oluline mõjutegur ka Vahemere-äärsete tsivilisatsioonide arengus.
Sasebo

Sasebo (jaapani 佐世保) on linn Jaapanis Nagasaki prefektuuris. Asub Ida-Hiina mere ääres, Nagasakist põhja pool. 1. novembril 2023 oli linnas 233 593 elanikku. Sasebo muutus oluliseks mereväebaasiks Esimese Hiina-Jaapani sõja ajal. 1902. aastal sai Sasebo linnaõigused ja 2016. aastal sai tuumlinna (中核市 chūkakushi) staatuse. Sasebost on pärit ujuja Satoko Tanaka ja kjirjanik Ryū Murakami. 長崎県異動人口調査 | 長崎県, vaadatud 31.03.2021. Sasebo koduleht
Hugo Rausberg

Hugo Rausberg (1. detsember 1923 Tallinn – 16. november 1988 Tallinn) oli eesti kergejõustiklane. Ta lõpetas 1940. aastal Tallinna Reaalkooli ja 1951. aastal Tallinna Polütehnilise Instituudi. Sportimist alustas Rausberg 1937. aastal. 1948. aastal tuli kolmikhüppes NSVL-i meistriks. Tuli 8 korda Eesti meistriks: aastatel 1947–1949 ja 1951 kaugushüppes, 1947–1949 kolmikhüppes, 1947 4 x 100 m teatejooksus. Aastatel 1945–1953 võitis Eesti meistrivõistlustel 6 hõbemedalit. Kuulus Spordiseltsi Kalev. Võistles 17 korda Eesti koondises. Ta töötas aastatel 1951–1986 Tallinna Soojuselektrijaamas insenerina ja osakonnajuhatajana. Kaugushüpe – 6.75 (1949) Kolmikhüpe – 14.47 (1948) Tema poeg on Peep Rausberg. "Rausberg, Hugo - Eesti Entsüklopeedia". entsyklopeedia.ee. Vaadatud 27. detsembril 2023.
Weinzierl am Walde

Weinzierl am Walde on vald (Gemeinde) Austrias Alam-Austria liidumaal Kremsi maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Weißenkirchen in der Wachau

Weißenkirchen in der Wachau on vald (Marktgemeinde) Austrias Alam-Austria liidumaal Kremsi maaringkonnas. Siin üle Doonau sõitev parvlaev on huvitav selle poolest, et sellel pole mootorit ega purje: selle jõuallikaks on vastu jõevoolu seatud tüür, mis on ankurdatud jõe kohal oleva kaabli külge. Parvlaev veab reisijaid, jalgrattaid, mootorrattaid ja autosid. Vaade turuplatsilt kihelkonnakirikule Parvlaev Weißenkircheni ja St. Lorenzi vahel enne Weißenkirchenis sildumist Weißenkircheni kihelkonnakirik Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Dévaványa

Dévaványa on linn Ungaris Békési komitaadis Gyomaendrődi kreisis. Dévaványa asub Gyomaendrődist umbes 15 km kirdes ja Békéscsabast ligikaudu 41 km põhjas. Küla on esmamainitud 1330. aastate alguses (Jana). 1334. aastal on küla mainitud nimega Vana. 16. sajandi alguses oli see üks piirkonna märkimisväärsemaid asulaid. 1528. aasta maakaardil oli asula nimi Wama. 16. sajandi keskpaigast kuni 17. sajandi lõpuni oli Türgi võimu all. Dévaványaks on küla ürikutes esimest korda nimetatud 1723. aastal. Turulinn oli Dévaványa aastatel 1774–1872. Linnaõigused sai Dévaványa 1. juulil 2000. Cristuru Secuiesc, Rumeenia Detailed Gazetteer of Hungary, vaadatud 23.09.2024. Városunk múltja Dévaványa. Vaadatud 27. detsembril 2023
Annaberg (Alam-Austria)

Annaberg on vald (Gemeinde) Austrias Alam-Austria liidumaal Lilienfeldi ringkonnas. 2013. aasta septembris toimus külas tulistamine, milles hukkusid pärast salaküti poolt tule avamist kolm politseinikku ja kiirabiautojuht. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Lilienfeld

Lilienfeld võib olla: Lilienfeld (Alam-Austria), linn Austrias Lilienfeld (aadlisuguvõsa)
Airon-Notre-Dame

Airon-Notre-Dame on vald Põhja-Prantsusmaal Pas-de-Calais' departemangus. Väike küla asub u. 32 km Boulogne-sur-Merist lõunas, tee D143E1 ääres. Répertoire géographique des communes, vaadatud 26.10.2015. Populations légales 2021
Päikesetorm

Päikesetorm on Päikese pinna häiritud olek, mis võib teatud juhtudel levida üle heliosfääri, mõjutades kogu Päikesesüsteemi, sealhulgas Maad ja selle magnetosfääri. Vahetult toimumise järel põhjustavad päikesetormid kosmoseilma nähtusi ning nende pikaajalised mustrid kujundavad kosmosekliima. Päikesetormide alla liigituvad: Päikese loide, suur plahvatus Päikese atmosfääris, mille põhjustab magnetvälja joonte sassiminek, ristumine või ümberasetumine. Krooni massi purse (CME), massiivne plasmapurse Päikesest, mida mõnikord saab seostada päikese loidetega. Geomagnetiline torm, Päikeselt vallandunud ainese ja Maa magnetvälja vastastikmõju. Päikese osakeste sündmus (SPE), prootoni või energeetilise osakese (SEP) torm. Hanaoka, Yoichiro; Watanabe, Kyoko; Yashiro, Seiji (2023). Kusano, Kanya (toim). Solar-Terrestrial Environmental Prediction. Singapore: Springer. Lk 251. DOI:10.1007/978-981-19-7765-7_9. ISBN 978-981-19-7765-7. Schmieder, Brigitte (november 2018). "Extreme solar storms based on solar magnetic field". Journal of Atmospheric and Solar-Terrestrial Physics. 180: 46–51. arXiv:1708.01790. DOI:10.1016/j.jastp.2017.07.018. "Eksperdid: päikesetormide mõju pärast tänapäeval enam muretsema ei pea" ERR Novaator, 14. mai 2024
Great Smoky Mountainsi rahvuspark

Great Smoky Mountainsi rahvuspark (Great Smoky Mountains National Park) on Ameerika Ühendriikide rahvuspark, mis asub Põhja-Carolina ja Tennessee osariikides. Park ulatub Great Smoky Mountainsi harjajooneni, mis on osa Blue Ridge'i mäestikust, mis on omakorda osa suuremast Apalatšide mäeahelikust. Park sisaldab mõningaid kõrgeimaid mägesid Põhja-Ameerika idaosas, sealhulgas Clingmans Dome, Mount Guyot ja Mount Le Conte. Kahe osariigi vaheline piir kulgeb läbi pargi keskuse kirdest edelasse. Parki läbib Apalatšide rada. Great Smoky Mountainsi rahvuspark oli 2021. aastal 14,1 miljoni külastajaga Ameerika Ühendriikide enimkülastatud rahvuspark. Rahvuspargis elutseb 200 liiki linde, 66 liiki imetajaid, 50 liiki kalu, 39 liiki roomajaid ja 43 liiki kahepaikseid. Rahvuspargis elab umbes 1500 baribali. Aastal 2001 viidi sinna vapiti. Madalamatel aladel kasvavad peamiselt heitlehised metsad, kõrgemal mägedes on levinud okasmets. Park hõlmab 2114,15 ruutkilomeetrit ja see on üks suurimaid kaitsealasid Ameerika Ühendriikide idaosas. Peamised pargi sissepääsud asuvad 441. maanteel (Newfound Gap Road) ning Gatlinburgi, Townsendi ja Cherokee linnades. Park on rahvusvaheliselt tunnustatud oma mägede, koskede, bioloogilise mitmekesisuse ja metsade poolest. Lisaks on pargis säilinud mitmeid ajaloolisi ehitisi, mis kuulusid piirkonna varajaste Euroopa asunike poolt rajatud asulatesse. Enne euroopa asunike saabumist elasid selles piirkonnas tšerokiid. Kuni 20. sajandi alguseni oli piirkonna tähtsaim majandusharu metsandus. Park asutati 1934. aastal kongress ja selle pühitses 1940. aastal ametlikult president Franklin D. Roosevelt. Great Smoky Mountains oli esimene rahvuspark, mille maa- ja muud kulud maksti osaliselt föderaaleelarvest; varasemaid parke rahastati täielikult osariigi või eravahenditest. Park lisati 1983. aastal UNESCO maailmapärandi nimistusse ja 1988. aastal sai see rahvusvaheliseks biosfäärikaitsealaks. Ameerika Ühendriikide enimkülastatud rahvuspargina on sel suur mõju kohalikule turismile. Pargi turism annab kohalikku majandusse hinnanguliselt 2,5 miljardit dollarit aastas. Rahvuspargis on üle 1000 km matkaradu. "A Wondrous Diversity of Life". National Park Service. Vaadatud 27. detsember 2023. "Newfound Gap". National Park Service. Vaadatud 27. detsember 2023. "Visitor Experience Stewardship". National Park Service. Vaadatud 27. detsember 2023. "Historic Buildings". National Park Service. Vaadatud 27. detsember 2023.
Virgin Galactic

Virgin Galactic on kosmoseturismi arendamisega tegelev erafirma, mille põhieesmärgiks on panna käiku maailma esimene kommertskosmoseliin. Ettevõtte asutas aastal 2004 Suurbritannia ettevõtja Sir Richard Branson. Virgin Galacticu peakorter asub USAs California osariigis Tustini linnas. Selle üksused asuvad Californias Mojaves, New Mexico osariigis Spaceport America kosmosejaamas, Suurbritannia pealinnas Londonis ja Washingtonis. Peagi avatakse üksus ka Arizona osariigis Phoenixi linnas. 2022. aasta 31. detsembri seisuga oli firmas 1166 töötajat. Virgin Galacticu esimene kommertskosmoselend toimus 29. juunil 2023 ja selle lennu meeskonda kuulus neli liiget. Lend tituleeriti kui "Galactic 01". 2024. aasta jaanuari seisuga on Virgin Galactic viinud läbi kokku kuus kommertskosmoselendu, neist viimane, "Galactic 06", toimus 26. jaanuaril 2024. Galactic 01 - 29. juuni 2023. Lennul osales kolm Itaalia õhujõudude meeskonnaliiget: Walter Villadei, Angelo Landolfi ja Pantaleone Carlucci. Galactic 02 - 10. august 2023 Galactic 03 - 8. september 2023 Galactic 04 - 6. oktoober 2023 Galactic 05 - 2. november 2023 Galactic 06 - 26. jaanuar 2024 "Galactic 01 • Fact Sheet • Company Overview | Virgin Galactic". press.virgingalactic.com. Vaadatud 27. detsembril 2023. https://www.rocketlaunch.live/launch/galactic-05 "Virgin Galactic Completes Inaugural Commercial Spaceflight | Virgin Galactic". press.virgingalactic.com. Vaadatud 27. detsembril 2023. "Virgin Galactic Completes First Private Astronaut Spaceflight 'Galactic 02' | Virgin Galactic". press.virgingalactic.com. Vaadatud 27. detsembril 2023. "Galactic 03 · Press Release · Virgin Galactic Completes Fourth Successful Spaceflight in Four Months | Virgin Galactic". press.virgingalactic.com. Vaadatud 27. detsembril 2023. "Virgin Galactic Completes Fifth Successful Human Spaceflight in Five Months | Virgin Galactic". press.virgingalactic.com. Vaadatud 27. detsembril 2023. "Virgin Galactic Completes Sixth Successful Spaceflight in Six Months | Virgin Galactic". press.virgingalactic.com. Vaadatud 27. detsembril 2023. "Virgin Galactic". www.virgingalactic.com. Vaadatud 27. jaanuaril 2024.
New River Gorge'i rahvuspark

New River Gorge'i rahvuspark (New River Gorge National Park and Preserve) on Ameerika Ühendriikide rahvuspark, mis asub Lääne-Virginia osariigis Apalatšide mäestikus. Rahvuspark loodi New Riveri kaitsmiseks. 1978. aastal riikliku jõena asutatud ja 2020. aastal rahvuspargiks ümber nimetatud ala ulatub 85 km Hintonist allavoolu kuni Anstedi lähedal asuva Hawks Nesti looduspargini. Park on rikas kultuuri- ja loodusajaloo poolest ning pakub rohkelt maalilisi ja vaba aja veetmise võimalusi. New River Gorge'is on väga head võimalused parvematkaks ning see on ka üks populaarsemaid ronimisalasid idarannikul. New River ise algab Põhja-Carolinast, voolates läbi Virginia põhja suunas Lääne-Virginia mägedesse Kanawha jõeni, mis jätkub Ohio jõeni. "A River Runs Through It". National Park Service. Vaadatud 27. detsember 2023.
Eschenau (Alam-Austria)

Eschenau on vald (Gemeinde) Austrias Alam-Austria liidumaal Lilienfeldi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pásztó

Pásztó on linn Ungaris Nógrádi komitaadis, Pásztó kreisi halduskeskus. Pásztó asub Slovakkia piirist 25 km kaugusel, komitaadikeskusest Salgótarjánist ligikaudu 21 km lõunaedelas. Tsistertslased asutasid oma kloostri külasse 1190. aastal. 1298. aastal sai Pásztó laatade pidamise õiguse. Linnaõigused anti Pásztóle 26. aprillil 1407. Pärast Türgi vallutust oli Pásztó sada aastat varemetes. Asulat hakati taastama 1650. aastatel. 1715. aastal ehitati uuesti üles tsistertslaste klooster. Saksa-Rooma keisri ja Austria ertshertsogi Joseph II-e käsul suleti klooster 1787. aastal. 1802. aastal klooster taasavati. Raudteeühenduse sai Pásztó 1867. aastal. 1871. aastal kaotas Pásztó turulinna staatuse. Linnaõigused sai Pásztó tagasi 1. jaanuaril 1984. Ruffec, Prantsusmaa Detailed Gazetteer of Hungary, vaadatud 23.09.2024. Pásztó történelme Pásztó. Vaadatud 28. detsembril 2023
Gaston Glock

Gaston Hellmut Glock (19. juuli 1929 Viin – 27. detsember 2023 Klagenfurt) oli Austria insener ja ettevõtja. Gaston Glock asutas 1963. aastal ettevõtte Glock Ges.m.b.H., kus ta 1982. aastal töötas välja käsitulirelva Glock.
Hainfeld

See artikkel räägib Austria linnast. Teiste tähenduste kohta vaata artiklit Hainfeld (täpsustus). Hainfeld on linn (Stadtgemeinde) Austrias Alam-Austria liidumaal Lilienfeldi ringkonnas. Hainfeld asub Gölseni jõe ääres Alam-Austria kaguosas. See on suurim linn Gölseni orus (Gölsental). Gölseni jõgi saab alguse Hainfeldis, kui ühinevad Fliedersbach ja Ramsaubach (ka Innere Gölsen). Läbi linna kulgeb tee B18 (ka Hainfelder Straße). Kõrgeim mägi vallas on Kirchenberg (Kirikumägi) (924 m). Vanaajal oli Hainfeldi piirkond Rooma provintsi Noricumi osa. 1280. aastal mainiti Hainfeldi kui forumit (turgu), mis näitab teatud tähtsust kohaliku piirkonna jaoks. Keskajal oli turg osa Lilienfeldi kloostri mõisamajandusest. 30. detsembril 1888 ühendas Austria poliitik Victor Adler parteikongressil Hainfeldis mõned Austria-Ungari sotsialistlikud ja töölisliikumised ja ühendused Austria Sotsiaaldemokraatlikuks Töölisparteiks (saksa keeles: Sozialdemokratische Arbeiterpartei Österreichs, SDAPÖ). Sealt sai alguse tänane Austria Sotsiaaldemokraatlik Partei. 26. septembril 1928 andis Alam-Austria liidumaavalitsus Hainfeldile linnaõiguse. Pärast Teist maailmasõda oli Hainfeld Wiener Neustadti järel teiseks enim hävitatud Austria linnaks ja osa Nõukogude okupatsioonitsoonist Liitlasvägede okupeeritud Austrias. Ferdinand Benischkest sai esimene sõjajärgne linnapea aastatel 1945-1962. Chrysostomus Wieser (1664–1747), Lilienfeldi kloostri abt Otto Kemptner (1890–1944), augustiinlasest kanoonik Arnold Röhrling (1893–1974), helilooja Marianne Zoff (1893–1984), näitleja ja ooperilaulja Issenheim, Haut-Rhini departemang, Prantsusmaa Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hohenberg (Alam-Austria)

Hohenberg on vald (Marktgemeinde) Austrias Alam-Austria liidumaal Lilienfeldi ringkonnas. Hohenbergist on pärit ja seal elas Weinstabli perekond enne Argentinasse kolimist. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Henry Hein

Henry Hein (sündinud 23. aprillil 1991 Tallinnas) on eesti ujumistreener. Õppis Tallinna Ühisgümnaasiumis (lõpetas 2010) ja Tallinna Ülikooli Terviseteaduste ja Spordi Instituudis (lõpetas 2015). 2013. aastast töötab ta treenerina Kalevi Ujumiskoolis. Tema juhendamisel on treeninud või treenivad Eneli Jefimova, Aleksa Merike Gold, Mariangela Boitšuk, Marie Toompuu, Mark Iltšišin, Lars Sebastian Antoniak, Joonas Koppen, Airon Pajula. Henry Hein osales treenerina Tōkyō 2020. aasta olümpiamängudel, mis toimusid 2021. aastal. 2023 – Aasta treener "Henry Hein". Eesti Spordi Biograafiline Leksikon. Vaadatud 28. detsembril 2023. Biograafia ESBL-is Treener Henry Hein Eneli Jefimovaga koostööst: mingi hetk oodati, millal me läbi kukume, Sport Delfi, 8. jaanuar 2024
Linnuroni

Linnuroni (Ligula intestinalis) on kalade, kalatoiduliste lindude ja aerjalaliste parasiit, paeluss.
Günzburg

Günzburg on linn Saksamaa Baieri liidumaal, Günzburgi kreisi keskus. Asub Doonau ääres, Günzi suudme juures. Register of German municipalities (2022), vaadatud 7.10.2023. https://www.guenzburg.de/
Sarapuu-oksakoorik

Sarapuu-oksakoorik (Vuilleminia coryli) on liik Vuilleminiaceae sugukonnas. Sarapuu-oksakoorik andmebaasis eElurikkus
Mariangela Boitšuk

Mariangela Boitšuk (sündinud 9. oktoobril 2004 Viljandis) on eesti ujuja. Õpib Jakob Westholmi gümnaasiumis. Ujumistreeningutega alustas 2012 Sakus. 2015. aastast treenib Kalevi ujumiskoolis Henry Heina juhendamisel. Mariangela Boitšuki nimel on Eesti rekord 50 m seliliujumises lühiraja basseinis 27,91, mille ta ujus 20. detsembril 2023 Kohtla-Järvel. "Mariangela Boitšuk". Eesti Spordi Biograafiline Leksikon. Vaadatud 28. detsembril 2023. "Swimranking - Estonian Records". Vaadatud 28. detsembril 2023. "Mariangela Boitšuk püstitas seliliujumise Eesti rekordi". Sport.ERR. 20. detsember 2023. Vaadatud 28. detsembril 2023. Biograafia ESBL-is
Kaumberg

Kaumberg on vald (Marktgemeinde) Austrias Alam-Austria liidumaal Lilienfeldi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sookatse

Sookatse on küla Pärnu maakonnas Lääneranna vallas. Külas püsielanikke ei ole. Enne Eesti omavalitsuste haldusreformi 2017. aastal kuulus küla Koonga valda. Maa-amet, vaadatud 21.11.2020. Statistikaamet, vaadatud 5.08.2023. Eesti haldus- ja asustusjaotuse klassifikaator, vaadatud 9.06.2014.
Kunstirokk

Kunstirokk (inglise keeles art rock) on rokkmuusika alamsuund, mis kujutab endast avangardlikku lähenemist rokile või kasutab selle jaoks modernistlikke, eksperimentaalseid või ebaharilikke elemente. Kunstirokk üritab rokkmuusikat edendada meelelahutusest kunstiliseks väljenduseks, lähenedes muusikale eksperimentaalsema ja kontseptuaalsema nurga alt. Kunstirokk leiab sageli mõjutusi žanritest nagu eksperimentaalne muusika, avangardistlik muusika, klassikaline muusika ja džäss. Kunstiroki muusika loodi kuulamiseks ja mõtisklemiseks selle asemel, et selle järgi tantsida. Seda iseloomustavad elektroonilised efektid ja easy listening stiilist inspireeritud värvingud, mis erinesid märgatavalt varajase rokkmuusika jõulistest rütmidest. Nimetust "kunstirokk" või "art rock" kasutatakse sageli progressiivse roki sünonüümina, kuigi viimast iseloomustavad rohkem klassikaliselt treenitud pillimängimine ja sümfoonilised tekstuurid. Žanr saavutas oma suurima populaarsuse 1970ndate algusaastatel läbi Briti artistide. Kunstiroki muusika ning sellega seotud etteastete teatrilisus äratas huvi kunstiliste kalduvustega noorte hulgas, nimelt selle virtuoossuse ning muusikalise ja lüürilise keerukuse tõttu. Kunstiroki hiilgeaja alguseks peetakse 1966.-67. aastaid ning selle lõpuks punkroki sündi 1970ndate keskpaigas. Pärast seda imbus žanr teiste populaarsete muusikažanride sisse 1970.–1990. aastail. Kunstiroki näideteks peetakse ansamblit Beach Boys Brian Wilsoni juhtimise all (ning nende albumit "Pet Sounds"), ansambli The Beatles albumit "Sgt. Pepper's Lonely Hearts Club Band", ansambli The Rolling Stones albumit "Aftermath", ansamblit The Mothers of Invention Frank Zappa juhtimise all ning ansamblit The Velvet Underground Andy Warholi juhtimise all. Muusikaprodutsent ning 1970ndatel algust teinud glämm- ja kunstiroki ansambli Roxy Music kaasasutaja Brian Eno produtseeris hiljem selles žanris muusikat esinejatega nagu David Bowie, Devo ja Talking Heads. Mitmeid esinejaid selles nimekirjas peetakse ka progressiivse roki esindajateks. Campbell 2012, lk 393. "Art Rock". Encyclopædia Britannica. Retrieved 15 December 2011. "Pop/Rock » Art-Rock/Experimental » Prog-Rock". AllMusic. Jones 2008, lk 49. Rathbone, Oregano (9. juuni 2023). "What Is Art Rock? A History Of Music's Most Progressive Minds". uDiscover Music (Ameerika inglise). Vaadatud 28. detsembril 2023. "Popikroonikad: Brian Eno 1 - antimuusik | Raadio 2". ERR. 9. aprill 2022. Vaadatud 28. detsembril 2023. Campbell, Michael (2012). Popular Music in America:The Beat Goes On. Cengage Learning. ISBN 978-1-133-71260-2. Jones, Carys Wyn (2008). The Rock Canon: Canonical Values in the Reception of Rock Albums. Ashgate Publishing, Ltd. ISBN 978-0-7546-6244-0.
Space Oddity

"Space Oddity" on inglise laulja ja laulukirjutaja David Bowie laul. Esmakordselt avaldas selle 11. juulil 1969 Philips Records 7-tollise singlina, seejärel tema teise stuudioalbumi David Bowie avaloona. Selle on produtseerinud Gus Dudgeon ja salvestanud Trident Studios Londonis. See on lugu väljamõeldud astronaudist nimega Major Tom; selle pealkiri ja teema olid osaliselt inspireeritud 2001: Kosmoseodüsseiast (1968) ja Bowie võõristustundest tema karjääri sel hetkel. Üks muusikaliselt keerukamaid lugusid, mille ta seni oli kirjutanud, kujutas endast muutust tema debüüdi muusikasaalist mõjutatud kõlalt psühhedeelse folgiga sarnasele ja Bee Geesist inspireeritud helile.
Mycoacia

Mycoacia on klassi Agaricomycetes torikulaadsete seltsi kuuluv seente perekond. Mycoacia aurea Mycoacia fuscoatra Mycoacia uda Mycoacia andmebaasis eElurikkus